کوژراوانی خۆپیشاندانانەکانی ساڵی ٢٠٢٢ لە ڕۆژھەڵاتی کوردستان
خۆپیشاندانەکانی ساڵی ٢٠٢٢ ڕۆژھەڵاتی کوردستان لە دوای کوشتنی ژینا ئەمینی کچە تەمەن ٢٢ ساڵی خەڵکی شاری سەقز بە دەست پۆلیسی ئەخلاقی تاران ڕۆژی ١٦ی ئەیلوول ساڵی ٢٠٢٢ی زایینی دەستی پێ کرد.

یەکەم ناڕەزایەتی ڕۆژی ٢٦ی مانگی خەرمانان لە کاتی ناشتنی تەرمی ژینا لە شاری سەقز دەستی پێ کرد. ژنان لەسەر قەبری ژینا لەچکەیان لابرد و دروشمی ژن ژیان ئازادیان سەردا، ھەروەھا لە سەر بەردی قەبری ژینا نووسرابوو «ژینا گیان تۆ نامری ناوت دەبێت بە ڕەمز» شۆڕشی ژینا  بە ڕەمزی ژینا و درووشمی ژن ژێان ئازادی لێرەدا سەری ھەڵدا
.

ئاستی ناڕەزایەتی بە تووندی بە تەواوی کوردستان و ئێران کێشرا. بە داخەوا لە پێناو ئەم شۆڕشە زۆر کەس گیانی خۆیان بەخت کرد و ڕۆژانە ئەژماری گیان بەخت کرانی ڕێی ئازادی زۆرتر دەبن.

بەگوێرەی ڕاپۆرتەکانی ڕێکخراوەی مافەکانی مرۆڤی ھەنگاو،
  
 
 لەماوەی ٨٠ ڕۆژی بەرخۆدان و ڕاپەڕینی جەماوەریی لە ٤٧ شاری کوردستان بەشێوەیەکی بەردەوام، لانی کەم ١٢٢ هاووڵاتی کوژراون و زیاتر لە ٨ هەزار کەس بە تەقەی ڕاستەوخۆی هێزە حکومەتییەکان بریندار بوون.
ئەم خۆپیشاندانە ھەروەھا بە شۆڕشی ژینا یان ھەمان شۆڕشی ژن ژیان ئازادی ناسراوە.

سەرچاوەکان